 Chelsea lu West Brom pẹlu ami ayo mẹta sodo Chelsea lu West Brom pẹlu ami ayo mẹta sodo Aseyọri yi waye lẹyin ti Bournemouth ati Watford foju Chelsea gbolẹ ninu ifẹsẹwọnsẹ meji ti wọn gba sẹyin, eleyi ti o fi jẹ ọran-an yan fun wọn lati jawe olubori ninu ifẹsẹwọnsẹ naa. Eden Hazard lo kọkọ gba bọọlu sinu awọn fun Chelsea ni isẹju marundinlọgbọn ti ifẹsẹwọnsẹ naa bẹrẹ, ti Victor Moses si fi ikeji sinu awọn ki Hazard to tun fi ẹlẹẹkẹta sinu awọn ni isẹjukanlelaadọrin. Eleyi da ẹgbẹ agbabọọlu Chelsea pada si ipo kẹrin lori tabili Premier League. Agbabọọlu iwaju fun orilẹede Naijiria, Victor Moses ti gba bọọlu sinu awọn fun ẹlẹkeji lati igba ti ifẹsẹwọnsẹ Premier League saa yi ti bẹrẹ. O gba bọọlu sinu awọn losu to kọja ninu ifẹsẹwọnsẹ to waye pẹlu Brighton. : Ẹgbẹ agbabọọlu Chelsea pada soju agbami jijawe olubori ninu idije Premier League pẹlu bi wọn se lu ẹgbẹ agbabọọlu West Bromwich Albion pẹlu ami ayo mẹta si odo ni papa isere Stamford Bridge. 